Gran festa fallera al Centre Social Benàger
22/03/2004 12:00:00

# Gran festa fallera al Centre Social Benàger

*   22/03/2004 12:00:00
*   [Imprimir](#)
*   Compartir
*    https://www.alaquas.org/documento.asp?id\_do=9104

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9104%2F0&title=Ajuntament%20d%27Alaqu%C3%A0s.%20Premsa.Gran%20festa%20fallera%20al%20Centre%20Social%20Ben%C3%A0ger)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9104/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9104/9104_Form_4.jpg)](https://www.alaquas.org/ficheros/documentos/2004/2/9104/9104_Form_10.jpg "<a href='https://www.alaquas.org/ficheros/documentos/2004/2/9104/9104_Form_10.jpg' target=_blank><i class='fa fa-external-link' aria-hidden='true'></i>.Gran festa fallera al Centre Social Benàger</a>")

Les persones majors celebraren Sant Josep amb un berenar i la "cremà" del monument

Les i els jubilats del Centre Social Benàger han viscut enguany les falles més participatives d'aquest centre. El dia de la gran festa va tindre lloc el divendres 19 de març, quan celebraren la festivitat de Sant Josep. Les celebracions van començar a les set de la vesprada amb una "xocolatà" on van assistir centenars de persones majors d'Alaquàs. Aquest berenar va tindre lloc al pati interior del Centre Social Benàger i hi van assistir l'Alcalde d'Alaquàs, Jorge Alarte; la Regidora de Festes, Isabel Mondéjar; la Regidora de la Tercera Edat, Camila Álvarez i el President de l'Associació de Jubilats i Pensionistes d'Alaquàs, Benet García.

Després de la "xocolatà", la comissió fallera del Centre i totes les persones majors es van desplaçar cap als exteriors de l'edifici per a assistir a la tradicional "cremà" del monument, que va estar protagonitzada per la Fallera Major, Olvido Sánchez Santos. Abans de la "cremà", que va durar aproximadament mitja hora, es va disparar un xicotet castell de focs d'artifici.

Amb aquests actes van finalitzar les festes falleres al Centre Social Benàger, unes festes que van començar el dilluns 15 de març amb la "plantà" del monument i el tradicional concurs de paelles.